మధుర : ఉత్తరప్రదేశ్ రాష్ట్ర ప్రభుత్వం సంచలన నిర్ణయం తీసుకుంది. యూపీలోని మధుర పుణ్యక్షేత్రంగా అధికారికంగా గుర్తించిన సర్కారు అక్కడి పోలీసుల యూనిఫాంలో కృష్ణుడి బొమ్మతో లోగోను చేర్చాలని నిర్ణయించింది. కృష్ణుడి లోగోతో మధుర పోలీసులు ధరించిన యూనిఫాంలో టూరిజం పోలీసు అంటూ పేర్కొంది. మతప్రమేయం లేని లౌకిక రాజ్యంలో పోలీసు యూనిఫాంలోనే కృష్ణ భగవానుడి లోగోను చేర్చడంపై విమర్శలు వెల్లువెత్తాయి. పోలీసు యూనిఫాంలో కృష్ణుడి లోగో పెట్టడాన్ని అనుమతిస్తే లౌకిక రాజ్యమనే దానికి అర్ధం ఉండదని మాజీ డీజీపీ బ్రిజ్ లాల్ చెప్పారు.  ఇలా మతపరమైన లోగోను పోలీసులకు పెట్టడం తగదని దీనివల్ల మన లౌకిక రాజ్యాంగాన్ని ఉల్లంఘించినట్లు అని కాంగ్రెస్ పార్టీ అధికార ప్రతినిధి వివేక్ బన్సాల్ విమర్శించారు. కాగా యూపీలోని మధుర పోలీసులు టూరిస్టు ఫ్లెండ్లీ అని చాటిచెప్పేందుకే తాము పోలీసు లోగోలో కృష్ణుడిని చేర్చామని మధుర జిల్లా ఎస్పీ స్వప్నిల్ మంగైన్ చెప్పారు. మొత్తంమీద పోలీసు యూనిఫాంలో కృష్ణ భగవానుడి లోగో ప్రవేశపెట్టాలనుకోవడం సంచలనం రేపింది.
madhura : uttarapradesh rashtra prabhutvam sanchalana nirnayam teesukundi. upiloeni madhura punhyakshetramgaa adhikaarikamgaa gurtinchina sarkaaru akkadi polisula unifamlo krishnudi bommatho logonu cherchaalani nirnayinchindi. krishnudi logotho madhura poliisulu dharinchina unifamlo toorism polisu antuu perkondi. mataprameyam laeni loukika raajyamlo polisu unifomlone krishna bhagavanudi logonu cherchadampai vimarsalu velluvettaayi. polisu unifamlo krishnudi logo pettadaanni anumatiste loukika rajyamane daaniki ardham undadani maji dgp briz lal cheppaaru.  ilaa mataparamaina logonu polisulaku pettadam tagadani deenivalla mana loukika raajyaamgaanni ullanghinchinatlu ani congress party adhikara pratinidhi vivek bansal vimarsinchaaru. kaga upiloeni madhura poliisulu tooristu flendley ani chaticheppenduke taamu polisu logolo krushnudini cherchaamani madhura jilla espy swapnill mangain cheppaaru. mottammeeda polisu unifamlo krishna bhagavanudi logo pravesapettaalanukovada sanchalanam repindi.